ગુજરાતી સમાચાર: રેટ્રો સ્કૂટરની યાદ અપાવશે બજાજનું નવું 'ચેતક', સામે આવી તસવીર | Bajaj Chetak Electric Scooter Spotted Ahead Of Launch - Automobiles | I Am Gujarat
Gujarati News Auto રેટ્રો સ્કૂટરની યાદ અપાવશે બજાજનું નવું 'ચેતક', સામે આવી તસવીર
Published: Oct 12, 2019 22:09 pm IST
નવી દિલ્હીઃ ટૂ વ્હીલર વ્હીકલ નિર્માતા કંપની બજાજ (Bajaj)એ તાજેતરમાં જ જાહેરાત કરી છે કે કંપની પોતાની 'હમારા કલ' ઈવેન્ટમાં 'સ્પેશ્યિલ' પ્રોડક્ટ લોન્ચ કરશે. આ ઈવેન્ટ 16 ઓક્ટોબરે આયોજીત થશે. આ સ્પેશ્યિલ પ્રોડક્ટ વિશે કંપનીએ જાણકારી નથી આપી પરંતુ એ નક્કી માનવામાં આવી રહ્યું છે કે આ પ્રોડક્ટ કંપનીનું પહેલું ઈલેક્ટ્રિક સ્કૂટર હશે.
Urbanite બ્રાન્ડિંગ સાથે થશે લોન્ચ
આ ઈલેક્ટ્રિકલ વ્હીકલ અર્બનાઈટ (Urbanite) દરેક બ્રાન્ડ હેઠળ લોન્ચ કરવામાં આવશે. આ નવા સ્કૂટરનું નામ ચેતક હોય શકે છે. આ વિશે પાક્કી જાણકારી બજાજની ઈવેન્ટમાં જ સામે આવશે.
ક્યારે મળશે આ સ્કૂટર?
આ ઈલેક્ટ્રિક સ્કૂટરને અનેક ફેઝમાં ઉપલબ્ધ કરવામાં આવશે. પહેલા ફેઝમાં કંપનીનું હોમ ટાઉન પુણે અને બેંગલોરનો સમાવેશ થઈ શકે છે. જે પછી કંપની ધીરે ધીરે બાકીના શહેરોમાં આ સ્કૂટર પહોંચાડશે.
ટેસ્ટિંગ દરમિયાન જોવા મળ્યું ઈ-સ્કૂટર
આ સ્કૂટર દેશમાં ટેસ્ટિંગ દરમિયાન અનેકવાર જોવા મળ્યું છે. તાજેતરમાં જ આ સ્કૂટરના ટેસ્ટિંગ દરમિયાનની અનેક તસવીરો અને વિડીયો પણ ઓનલાઈન લીક થયાં છે. બજાજના આ ઈલેક્ટ્રિક સ્કૂટરની વધારે જાણકારી સામે નથી આવી પરંતુ એવી શક્યતા છે કે તેની સ્ટાઈલિંગ જૂના સ્કૂટર જેવી હશે. જે રેટ્રો સ્કૂટર્સની યાદ અપાવશે.
હશે આવા ફીચર્સ
પહોળા ફ્રન્ટ એપ્રન, કર્વ સાઈડ પેનલ અને મોટા રિયર વ્યૂ મિરર સાથે સ્કૂટરનો ઓવરઓલ લુક દમદાર લાગતો હતો. જોકે, રેટ્રો અને મોડર્ન વચ્ચે બેલેન્સ બનાવવા માટે કંપની સ્કૂટરમાં એલોય વ્હીલ્સ, ફ્રન્ટ અને રિયર ડિસ્ક બ્રેક અને એલઈડી હેડલેમ્પ અને ટેલ લાઈટ આપી શકે છે. જો વાત કરવામાં આવે ફીચર્સની તો બજાજ અર્બનાઈટ સ્કૂટરમાં સેફ્ટી માટે ઈન્ટીગ્રેટેડ બ્રેકિંગ સિસ્ટમ પણ છે.